
Riassunto: In questo lavoro si vuole studiare il rapporto tra fede e gnosi, così 
come è stato pensato da due autori normativi dell’epoca patristica in questo 
argomento, cioè Clemente Alessandrino e Origene. Dallo studio dei testi presi 
in esame, possiamo vedere chiaramente la necessità della conoscenza in ordine 
alla fede (Clemente Alessandrino) e anche la bontà della semplicità della stessa 
fede (Origene), anche se non si esclude anche qui, per quelli che sono in condi- 
zione di farlo, di ricorrere allo studio di essa. 


Parole-chiavi: fede, filosofia, padri della chiesa, Origene, Clemente Alessandrino, 
tradizione, rapporto, semplicità, logos, gnosi, ortodossia, eterodossia, ragione, 
sapienza. 


În loc de introducere 


Perioada de 12 luni în care pontiful roman, Papa Benedict al XVI-lea, a 
propus Bisericii să reflecteze asupra credinței este una nici scurtă, nici 
lungă. Ceea ce mi se pare de subliniat, după de acum mai bine de 100 de 
zile trecute, este preocuparea multor creştini, din toate păturile religioase 
ale Bisericii, de a aprofunda, de a cunoaşte mai bine şi a revigora credința 
lor prin numeroasele inițiative organizate atât la nivel pastoral, cât şi aca- 
demic-ştiinţific. Dar mă întreb, în contextul a ceea ce voi spune mai depar- 
te în această conferință: este oare necesar să ne reîntoarcem la Sf. Părinţi, 
la tradiție? Voi răspunde cu ajutorul marelui patrolog Lucian Turcescu‘, 
din păcate, puţin cunoscut la noi în ţară”, care spune: 


Sunt de acord cu tine că reîntoarcerea la sursele patristice este necesară şi 
fertilă — la urma urmei, nu are sens ca fiecare generație să redescopere roata 
sau ca fiecare generaţie să afirme cu aroganță că nimic valabil nu s-a scris îna- 
intea ei şi că totul poate începe de la zero. Pe de o parte, trebuie să construim pe 
fundaţia anterioară, dacă aceasta este serioasă. Pe de altă parte, nu cred că trebuie 
să devenim sclavii tradiției, fie ea şi teologică, iar aceasta să ne împiedice să mai 


4 C. BĂDILIȚĂ, Ştiinţă, dragoste, credinţă. Convorbiri cu patrologi europeni, Curtea Veche, 
Bucureşti 2008, 162-163. 

5 Profesorul Lucian Turcescu este director de Studii Post-Graduate la Departamentul 
de Teologie al Universităţii Concordia (Montreal, Canada) şi Preşedinte al Societăţii Cana- 
diene de Studii Patristice. 

vedem lucrurile şi altfel decât în lumina tradiției. (...) La urma urmei, citind 
operele Părinților, realizezi că ei nu erau nici pe departe atât de legați de tradiție 
cum credem noi, ci erau foarte creativi şi de multe ori gata să adapteze gândirea 
precursorilor lor la noile probleme, de multe ori, fără a da referinţele necesare. 


Cred că în această din urmă frază se află cheia de lectură a recurgerii la 
Sf. Părinţi, dacă se vrea într-adevăr să se revigoreze credința în fiecare om 
de bunăvoință. 


Tradiţia deci, cea care a fost cunoscută şi trăită de Sf. Părinţi, nu este ca o pia- 
tră monolitică, imobilă şi sclerozată, ci ca un organism pluriform şi plin de 
viaţă. Este o modalitate de viață şi de doctrină care cunoaşte, pe de o parte, 
incertitudini şi tensiuni, cercetări făcute cu greu şi, pe de altă parte, decizii 
prompte şi curajoase, care s-au revelat a fi de o mare originalitate şi de o impor- 
tanță decisivă. A urma Tradiţia vie a Sfinților Părinţi nu semnifică alipirea cu 
orice preț de trecut, ci a adera cu siguranţă şi libertate de cercetare la linia 
credinței, menținând o orientare constantă către fundamentul său: ceea ce este 
esențial, ceea ce durează şi nu se schimbă. Este vorba despre o fidelitate abso- 
lută, în multe cazuri dusă şi probată usque ad sanguinis effusionem către dogmă 
şi acele principii morale şi disciplinare care arată funcţia lor de neînlocuit şi 
fecunditatea lor, chiar în acele momente în care apar idei noi (...). Cu alte 
cuvinte, unitate în diversitate şi progres în continuitate cu Tradiția’. 


1. Clement din Alexandria: gnoza adevărată 


Reflecţii aprofundate asupra distincției dintre credința simplă şi o cunoaş- 
tere a ei mai aprofundată le găsim pentru prima dată la teologii alexan- 
drini de la sfârşitul secolului al II-lea şi începutul celui de-al III-lea. „Este 
mai bine să ai «gnoza» decât adevărata credință”, a sentenţiat programatic 
Clement Alexandrinul?. Acesta era convins că Lógosul „ne îndeamnă la 
gnoză”3. Cu termenul „gnoză”, el a înfruntat constructiv provocarea gnos- 
ticismului, pe care teologi precedenţi, ca, de exemplu, Irineu din Lyon şi 
Tertulian, o trataseră mai degrabă defensiv. Deşi aceştia încercaseră să 
apere substanța credinței Bisericii de falsificări, nu reuşiseră să contrapună 
fascinaţiei intelectuale a cercurilor gnostice nicio alternativă eclezială. 
Sarcina de a construi o formă de creştinism caracterizată de un nivel foarte 
înalt de reflecţie a fost începută pentru prima dată acolo unde şi gnosticismul 
poseda unul dintre centrele lui culturale cele mai vitale, adică Alexandriaf. 


1 Cf. CONGREGAȚIA PENTRU EDUCAȚIA CATOLICĂ, „Instrucţiunea Studiul Sfinţilor Părinţi în 
cadrul formării la viaţa prezbiterală”, în D.Gh. PărRaşcu, Patrologie şi Patristică, sec. I-IV, 
I, Serafica, Roman 2006, 15-17. 

2 CLEMENT ALEXANDRINUL, Stromatele, 6, 109, 2 [682]. 

3 CLEMENT ALEXANDRINUL, Pedagogul, 1, 92, 3 [270]. 

4 Cf. CH. Braa, Creştinii platonicieni din Alexandria, Herald, Bucureşti 2008. Cf. şi Ori- 
ginile creştinismului, Polirom, Iaşi 2002, mai ales 363-369. 

Aici, Biserica nu îşi putea permite în niciun caz să se limiteze la simpla 
conservare a stării ei patrimoniale. Era, în schimb, necesar să înfrunte în 
mod ofensiv strategiile gnosticilor, care duceau cu succes spre rătăcire cre- 
dincioşii. Dorita legătură dintre intelectualitate şi credință trebuia să facă 
posibil să rămână în Biserică acei creştini care nu erau mulțumiți cu pre- 
dicarea comunitară convențională, cei care erau sensibili față de esoteris- 
mul gnostic şi credeau că vor afla acolo ceea ce predicarea Bisericii nu era 
capabilă să le ofere lor5. 

Clement din Alexandria a încercat să găsească o cale de mijloc între 
atitudinea gnosticismului, ostilă credinței, pe de o parte, şi curentele creş- 
tinismului ortodox, fideiste şi critice față de ştiinţă, pe de altă parte. De 
aceea, credința constituie fundamentul”. Cuvintele profetului Isaia: „De 
nu veţi crede, nu veţi înțelege” (7,9: LXX) au fost folosite, aşa cum va face 
mai târziu şi Augustin, pentru a confirma acest punct de plecare la care nu 
se poate renunța’, dar, în acelaşi timp, şi pentru a indica deja sfârşitul: 


pentru gnoză, credința devine perfectă [...]. Din această bază a credinței este 
necesar să ne înălțăm pentru a primi [...], prin harul lui Dumnezeu, „gnoza”, 
în jurul lui în măsura posibilului. [...]. Nu a te îndoi de Dumnezeu, ci a crede 
este fundamentul „gnozei”?. 


Gnoza este în stare să motiveze ceea ce credința se limitează să accepte: 


Credinţa este, pentru a o spune aşa, o „gnoză” drept compendiu al adevărurilor 
cele mai necesare, este demonstraţia (apodeixis) fermă şi sigură a adevărurilor 
asumate prin credință. Ea este construită pe credință cu ajutorul învăţăturii 
Domnului şi ne însoţeşte spre o posedare a ştiinţei şi care nu se poate pierde”. 


Numai credința făcută obiect de reflecţie face posibilă distincția dintre 
ortodoxie şi heterodoxie!!. Idealul aici prezentat al unei gnoze creştine nu 
trebuie însă conceput în manieră pur intelectualistă. Este vorba despre o 
entitate complexă, unde sunt legate între ele elemente intelectuale, religi- 
oase, mistice şi morale. Această formă de gnoză nu semnifica în niciun caz 
o volatilizare raţionalistă a conținutului credinței, ci consta mai ales într-o 
comprehensiune mai profundă şi mai intensă a adevărului revelat, însoțit 
de un perfecționament etic progresiv al creştinului. Concepţia lui Cle- 
ment pleacă de la credință (pistis) şi conduce, cu ajutorul iubirii (agape), la 


5 Cf. ORIGENE, Comm. in Joh., 5, VIII [283ss.]. 

6 cf. J. LEBRETON, „La théorie de la connaissance religieuse chez Clément d'Alexandrie”, 
RSR 18 (1928) 457-488. 

7 Cf. CLEMENT ALEXANDRINUL, Stromatele, 7, 20, 2 [742]; 55, 5, [773ss.]. 

8 Cf. CLEMENT ALEXANDRINUL, Stromatele, 1, 8, 2 [15]; 2, 17,4 [191]. 

9 CLEMENT ALEXANDRINUL, Stromatele, '7, 55, 2-3.5 [773]. 

10 CLEMENT ALEXANDRINUL, Stromatele, 7, 57, 3 [775]; cf. 2, 48, 1 [219]. 

11 CLEMENT ALEXANDRINUL, Stromatele, 1, 35, 2 [48ss.]. 

cunoaştere (gnosis), sau, cu alte cuvinte, prin cunoaşterea iubirii!?. În 
ultimă instanță, scopul gnozei este cel de a ne face conformi/asemănători 
(omoiosis) lui Dumnezeu şi este, de aceea, o formă de teologie sapienţială 
care uneşte cu Dumnezeu. 

Diferit de Irineu şi Tertulian, Clement a folosit în mod pozitiv cuvintele 
Domnului conţinute în Mt 7, 7 şi fluturate de către gnostici, pentru a sub- 
linia insuficiența credinței mulțumite de sine şi pentru a reclama o angajare 
decisă în câmpul cunoaşterii: 

Cât priveşte credința, noi afirmăm că ea nu trebuie să se producă de la sine, în 

inerția „subiectului”, ci cu ajutorul cercetării (xetesis). De fapt, nu pot spune că 

nu trebuie căutată deloc, deoarece „caută şi vei găsi” spune Domnul”. 


Cu ajutorul acestei probe scripturistice, el demonstrează că aprofunda- 
rea credinţei este o poruncă a aceluiaşi Lógos: 


Logosul nu vrea să fie inert în fața adevărului şi, de fapt, oțios, cel care a îmbră- 
țişat credința. Spune într-adevăr: „căutaţi şi veți găsi”, însă limitează cerceta- 
rea la regăsire şi ostracizează vorbăriile inutile, acordând un loc contemplaţiei 
(theoria) care ne întăreşte în credință". 


Pentru el, tehnica cercetării proprie a filosofiei greceşti era cea care, 
departe de a aliena de la credinţă, putea să folosească să se obţină „sigură 
convingere în a fi surprins adevărul din ştiinţa semnificațiilor «ascunse» "15. 

Aşa cum filosofia pleacă de la nedemonstrabilitatea primelor principii'$, 
la fel teologia pleacă de la certitudinile credinţei, de la sigurele conținuturi 
ale revelaţiei, pentru a ajunge la cunoaşterea adevărurilor!”. Metoda cerce- 
tării teologice constă în a pune una în fața celeilalte fiecare afirmaţie a 
Scripturii şi a le confrunta între ele, pentru ca ceea ce se crede să se trans- 
forme în cunoaştere, rod al reflecţiei, iar coerenţa diferitelor conținuturi 
ale credinţei să devină clară’. 

Dar tocmai prin felul de apropiere față de Scripturi se manifestă acum, 
încă o dată, diferenţele dintre creştini, dintre simplii credincioşi (pistoi) şi ade- 
văraţii gnostici (gnostikoi): „Nu tuturor le este dată «gnoza» (cf. 1Cor 8,7): 
unii văd corpul Scripturilor, frazele şi numele [...], alții deosebesc ideea şi 
ceea ce este semnificat de literă”!?. Însă cunoaşterea superioară a gnosticului 


12 A. MEHAT, Étude sur les „Stromates”, pp. 475-488. 

13 CLEMENT ALEXANDRINUL, Stromatele, 5, 11, 1 [498ss.]. 

14 CLEMENT ALEXANDRINUL, Stromatele, 1, 51, 4 [64]; cf. 8, 1, 1-2, 5 [855ss.]. 

15 CLEMENT ALEXANDRINUL, Stromatele, 1, 20, 3 [32]; cf., 1, 32, 4 [46ss.]; 99, 1 [108ss.]. 
16 CLEMENT ALEXANDRINUL, Stromatele, 8, 8, 6 [861]. 

17 CLEMENT ALEXANDRINUL, Stromatele, 5, 5, 2.4 [492ss.]. 

15 CLEMENT ALEXANDRINUL, Stromatele, 1, 20, 3 [32]. 

19 CLEMENT ALEXANDRINUL, Stromatele, 6, 132, 3 [698]; cf. 7, 95, 9 [810]. 

creştin nu trebuie concepută ca o posesie exclusivă şi privilegiată a ştiinţei. 
Pentru Clement, existența gnostică culminează în activitatea didactică”. 

Dacă până aici s-a prezentat care este înțelegerea adevăratului gnostic 
din partea lui Clement, bazându-ne mai ales pe opera Stromatele, în rân- 
durile ce urmează vom căuta să intrăm mai în profunzime în argument, 
ţinând cont, de această dată, de întreaga lui operă. 


Doctrina cunoaşterii 


Pentru a înțelege adecvat gnoza trebuie în mod necesar să examinăm şi 
concepţia lui despre credință, care este strâns legată de aceasta. Conside- 
rațiile lui Clement în legătură cu credința constituie o încercare serioasă 
de a da o explicaţie ştiinţifică acestui concept, care apare atât de frecvent 
în Evanghelii. Clement era foarte conştient de opoziţia grecilor relativă la 
conceptul de „credință”, care este tipic religiei creştine: unii filosofi criticau 
dur uşurinţa cu care credeau creştinii în cuvintele lui Isus, fără să încerce 
să le dea o explicaţie rațională. In mod asemănător, şi unii gnostici, în special 
cei care aparțineau şcolii lui Valentin, distingeau credința, care era tipică 
credincioşilor simpli, de gnoză, care, în opinia lor, era un dar mai profund, 
acordat ca privilegiu doar unor persoane, şi anume celor cucernici. 

Pe de altă parte, unii creştini aveau o atitudine efectiv periculoasă, deoa- 
rece refuzau să dea o semnificație mai profundă credinței lor şi nu doreau 
s-o dezvolte într-o formă superioară de cunoaştere. Această atitudine a 
persoanelor mai „simple” (însă vinovate tocmai pentru renunțarea lor la 
aprofundarea mesajului evanghelic şi la semnificația Scripturilor) va con- 
stitui un motiv de critică din partea lui Origene. 

Opunându-se acestei simplități a masei creştinilor, Clement?! ia în dis- 
cuţie problema logicii şi a epistemologiei. El susține că unele demonstraţii 
trebuie să se bazeze pe principii de nedemonstrat, care sunt, în sine, vred- 
nice de credință. Aşadar, demonstraţia rațională se realizează, la o ultimă 
analiză, prin „credinţa” într-un principiu: datorită acestei credințe se poate 
presupune adevărul unui principiu nedemonstrat?. Această doctrină 
aminteşte de ceea ce spusese Aristotel, în opinia căruia este imposibil să pre- 
tinzi o demonstraţie pentru fiecare demonstrație, motiv pentru care unele 
demonstraţii trebuie să plece de la anumite principii absolute, nedemon- 
strate şi adevărate, însă, oricum, vrednice de credință”. Această concepție 


20 Cf. CLEMENT ALEXANDRINUL, Stromatele, 7, 52, 1 [770]; cf. 2, 46, 1 [218]; 7, 4, 2 [729]; 
53, 5-6 [772]. Cf. şi M. FrepRowicz, Teologia dei padri della Chiesa. Fondamenti dell'antica 
riflessione cristiana sulla fede, Queriniana, Brescia 2010, 22-25. 

21 Cf. CLEMENT ALEXANDRINUL, Stromatele, 7, 6, 1-7, 2. 

22 Cf. CLEMENT ALEXANDRINUL, Stromatele, 7, 96, 5. 

23 Cf. ARISTOTEL, Analiticele prime, 64b, 32-36; cf. Analiticele posterioare, T1b, 20-23, 
etc.; Topica, 100b, 18, 21; Etica nicomahică, 1140b, 31-33. 

a fost reluată apoi de medioplatonicianul Alcinous?* şi se regăseşte, în sfâr- 
git, şi la Clement”. Acum, care sunt aceste principii ale demonstraţiei? 
Bineînţeles, în primul rând, principiile universale; însă, în opinia lui Cle- 
ment, este şi principiul care apare clar senzaţiei şi intelectului?. Aşadar, 
cunoaşterea ştiinţifică se bazează pe aceste două facultăţi ale omului”. Mai 
mult, Clement consideră necesară confirmarea credinţei prin „consimțire”%, 
prin acel proces cognitiv susținut de stoici, prin care omul acceptă ce îi este 
furnizat de simţuri. 

În Stromate, 2, 16, 3, găsim chiar o atitudine favorabilă doctrinei epicu- 
reice a cunoaşterii. De fapt, „credința” este definită „preconcepție” (pro- 
lepsis), un termen propriu lui Epicur. Într-adevăr, în opinia lui Epicur, cunoaş- 
terea se bazează pe senzaţie, iar toate senzațiile sunt adevărate; „precon- 
cepția” nu este altceva decât concentrarea minţii asupra clarității percep- 
ției sensibile; aşadar, ea este produsul senzației. 

Pe scurt, termenul „credință” indică, pentru Clement, acceptarea pri- 
melor principii ale demonstraţiei, care însă nu sunt demonstrate; indică 
acceptarea, ca principiu al demonstraţiei a ceea ce apare evident rațiunii şi 
minţii; aşadar, a oricărui tip de cunoaştere imediată, bazată pe percepția 
simțurilor şi exprimată prin termenii „consimţire” sau „preconcepţie”. 
Însă este un privilegiu şi o necesitate pentru o demonstraţie ştiinţifică să 
ajungă la o concluzie demnă de încredere. Aşadar, termenul pistis desem- 
nează şi încrederea fermă a rațiunii în adevărul demonstraţiei la care s-a 
ajuns”. O asemenea credință, o asemenea încredere, are, din acest motiv, un 
caracter ştiinţific doar dacă demonstraţia însăşi este ştiinţifică. De fapt, unele 
demonstraţii sunt ştiinţifice, în timp ce altele se bazează doar pe opinie”. 
Această distincție, după părerea lui Salvatore Lilla, derivă din distincţia 
aristotelică dintre silogism ştiinţific şi silogism dialectic şi retoric“!, iar Cle- 
ment repetă raționamentul aristotelic în Stromate 2, 49, 2 şi 8, 7, 8. Dar 
toate aceste doctrine făceau deja parte din sincretismul filosofic al secolului 
al II-lea d.C. şi se prezintă din nou în medioplatonism. De fapt, şi Alcinous 
adoptă distincţia aristotelică dintre cele două silogisme*?. În sfârşit, pistis, 
întrucât este produsul demonstrației ştiinţifice, corespunde şi cunoaşterii 


2 Cf. Didaskalikos, 5. 

25 Cf. CLEMENT ALEXANDRINUL, Stromatele, 8, 8, 1. 

26 Cf. CLEMENT ALEXANDRINUL, Stromatele, 8, 7, 3-4; 14, 3. 

27 Cf. CLEMENT ALEXANDRINUL, Stromatele, 2, 13, 2. 

28 Cf. CLEMENT ALEXANDRINUL, Stromatele, 2, 8, 4; 54, 5-55, 1. 

29 Cf. CLEMENT ALEXANDRINUL, Stromatele, 8, 5, 1.3; 7, 6. 

30 Cf. CLEMENT ALEXANDRINUL, Stromatele, 2, 48, 1. 

31 Cf. ARISTOTEL, Analiticele prime, 46a, 9-10; Topica, 100a, 27-30 în S. LILLA, Clement 
of Alexandria. A study in Christian Platonism and Gnosticism, Oxford 1971. 

32 Cf. Didaskalikos, 153, 27ss. 

ştiinţifice care este gnosis”. Însă, pentru Clement, întrucât cunoaşterea 
ştiinţifică se poate dovedi doar dacă rațiunea deține pistis-ul, adică ferma 
convingere în existența unui adevăr, pistis-ul poate fi considerat ceva mai 
elevat decât epistema sau ştiinţa bazată pe presupuneri raționale:“. 


2. Origene, începutul unei teologii ştiinţifice 


Şi Origene” s-a pronunțat în favoarea unei credințe raționale: „După 
înţelegerea doctrinei creştine, este mult mai bine să se accepte argumentele 
credinței cu ajutorul raţiunii şi al înțelepciunii, decât cu ajutorul simplei 
credințe”:. El a făcut distincţie între sola fide şi cunoaşterea care se adaugă 
credinței”. În principiu, credința simplă este capabilă să se dezvolte. Există 
posibilitatea ca omul să se înalțe de la aceasta spre gnoză. Aceasta din 
urmă constă, la rândul ei, în primul rând, în investigarea sensului Scriptu- 
rilor şi în recunoaşterea misterului lor*. Asemenea lui Clement, şi Origene 
a voit să contrapună gnosticismului o înțelegere aprofundată a credinței 
pe o bază eclezială. Gnoza creştină are ca obiect tradiția derivantă, prin 
Biserică, de la apostoli (knpvypa exkinovaoTikov). Dar, cât priveşte termino- 
logia, el s-a comportat mai prudent şi nu a vorbit niciodată, dată fiind din 
start accepțiunea eretică, despre gnosticul creştin. Credinței simple (pis- 
tis), el îi contrapune înțelepciunea (sophia), ştiinţa (episteme) şi cunoaşte- 
rea (gnosis), sau le concepe ca fiind treapta ei superioară. În polemica cu 
păgânul Celsus, care le reproşa creştinilor că sunt ingenui, că ei cred orbeşte 
şi că renunţă să-şi pună întrebări, Origene recurge la diferite texte scrip- 
turistice (cf. Prov 10, 17; Sir 21, 18; Tit 1, 9) şi, nu în ultimul rând, la 
l6ghion-urile lui Isus privitoare la căutare (cf. Mt 7, Tb), pentru a demon- 
stra că şi L6gosul divin ar recomanda folosirea dialecticii, că demonstraţi- 
ile şi criticile ar fi importante pentru o credință făcută obiect al reflecției şi 
că necesara cercetare ar consta în studiul sensului Sf. Scripturi. El a luat 
în mod expres distanță de ideile religioase problematice ale acelor creştini 
care „nu sunt capabili să înțeleagă cu claritate ceea ce priveşte fiecare 
chestiune în parte, nici nu au voință să se implice în studiul Sf. Scripturi, 


35 Cf. CLEMENT ALEXANDRINUL, Stromatele, 2, 49, 3. 

34 Cf. C. MORESCHINI, Istoria filosofiei patristice, tr. A. Cheşcu, M.S. Chirilă, D. Cernica, 
Polirom, laşi 2009, 105-107. 

35 Cf. ORIGENE, Contra Celsum, 1, 13, 56. 

36 Cf. L. PERRONE, „Fede/ragione”, în A. Monacr-CAsTAGNO, Origene. Dizionario, Città 
Nuova, Roma 2000, 157-161; cf. H. CROUZEL, „Actualité d'Orig&ne. Rapports de la Foi et des 
Cultures. Une Théologie en Recherche”, NRTh 102 (1980) 386-399. 

37 Cf. ORIGENE, Comm. in Joh., 19, 3, 20, 568; Comm. in Math., 12, 15 (vol. I, 308ss). 

33 Cf. ORIGENE, Contra Celsum, 3, 33, 264ss. 

39 Cf. ORIGENE, Contra Celsum, 1, 9, 50ss; 3, 44, 258ss; 6, 10, 493ss. 

deşi Cristos a spus «cercetaţi Scripturile» (In 5, 39)”*. Cu toate acestea, 
Origene recunoştea că, în câmpul bisericesc, ar exista numai şi întotdeauna 
puțini experți care şi-ar dedica întreaga lor viață studiului Scripturii“! şi a 
făcut distincţie între sarcina filosofului de a demonstra „adevărurile aces- 
tei doctrine cu argumente de orice fel, luate din Scripturile divine sau ob- 
ținute din raționamente logice”, şi creştinul comun, mai simplu, care, 
aparținând poporului şi care nu este în stare să facă reflecții pretențioase, 
se încredințează cu simplitate Răscumpărătorului şi se mulţumeşte cu cre- 
dința simplă a cuvintelor lui”. 

Origene a fost unul dintre primii teologi creştini care au reflectat pen- 
tru prima dată, în manieră completă şi aprofundată, asupra intrinsecei 
plauzibilităţi şi coerenţe a credinței creştine. El a făcut acest lucru în mod 
sistematic, mai ales în opera De Principiis, pe care a compus-o între anii 
220-231 pentru a face cunoscut creştinilor instruiți şi, în parte, şi necreşti- 
nilor gândirea lui teologică. Tratând despre Dumnezeu, Sf. Treime, întru- 
pare şi escatologie, crearea ființelor spirituale şi a celor materiale, Origene 
înțelegea să prezinte felul potrivit pentru ca destinatarii să poată ajunge şi 
să trăiască o credință vie. În acest sens, opera nu conţine o dogmatică tema- 
tic completă şi compactă, cât mai ales el vrea să propună o „modalitate de 
a face” teologie, care discută chestiuni decisive ale profesiunii de credință 
şi care încredințează verificarea propunerilor de soluţii cititorului“. 


Credinţa în afara semnificației ei creştine 


Lui Celsus, care le reproşa creştinilor că impun credinţa, şi în afara unei 
reflecții asupra obiectului credinței, de care nu toți sunt capabili, Origene 
răspunde că întreaga activitate umană este bazată în mare parte pe o cre- 
dință. Acest lucru este valabil şi pentru filosofie, pentru că nu se aderă la o 
sectă sau la o doctrină, dacă mai întâi nu s-a parcurs drumul pe care acesta 
îl implică“. Acelaşi lucru este valabil pentru toate acțiunile umane. Mari- 
narul, atunci când se îmbarcă pe o navă, crede că va ajunge la destinaţie; 
la fel precum cel ce se căsătoreşte şi aduce pe lume copii, crede că toate vor 
merge bine, cu toate că nu mereu va avea succes. Fără o anumită credință 
în buna reuşită, omul nu poate întreprinde nimic“. Dacă s-ar aştepta, pentru 


10 ORIGENE, Contra Celsum, 5, 16, 427. 

41 Cf. ORIGENE, Contra Celsum, 6, 37, 525ss. 

12 ORIGENE, Contra Celsum, 4, 9, 303. 

43 Cf. M. FIEDROWICZ, Teologia dei Padri della Chiesa. Fondamenti dell antica riflessione 
cristiana sulla fede, 25-27. 

44 Cf. ORIGENE, Contra Celsum, 1, 10, 5. 

15 Cf. ORIGENE, Contra Celsum, 3, 1, 10.11. 

a întreprinde ceva în viață, să aibă certitudinea că totul va merge spre 
bine, nu ar mai face niciodată nimic: cu alte cuvinte, n-ar putea să trăiască. 

Această credință în buna reuşită a proiectelor omului este mai mult 
încredere decât credință religioasă: este încrederea că toate vor merge 
bine, fără intervenţia explicită a vreunei divinități. Există astfel, la opusul 
credinței creştine, o credință a păgânilor, nu de bun augur, ci mizerabilă. 
Ea provine din diferențele de educație*®. Credinţa în Antinoo, favoritul lui 
Adrian, zeificat de el după moarte, este calificată ca fiind mizerabilă“” 
(atych6s). La fel, există o credință în demoni, care sunt zeii păgâni. Celsus 
îndeamnă creştinii să creadă în aceştia“, pentru că — susţine el — aceştia îi 
aparțin lui Dumnezeu. De fapt, Celsus crede într-un Dumnezeu suprem 
şi unic, superior tuturor zeilor păgânilor şi tuturor daimones, termen ce 
poate indica „demonii buni”. Nu există numai demoni care reclamă credință, 
ci există şi filosofii, directorii de şcoli, pentru că nu se critică o şcoală filo- 
sofică având încă de la început cunoştinţe suficiente pentru a exprima opi- 
nii asupra acesteia. 


Ce este credința creştină? 


Este ceea ce creează adeziunea față de Isus, încredințarea unui Dumne- 
zeu suprem, recunoştinţa față de cel care ne-a ghidat cu harul său divin. 
Este credința în sinceritatea evangheliştilor care nu conţin nicio urmă de 
inautenticitate, de înşelăciune, de ficțiune şi de impostură, nimic sofist”. 
Este credinţa în Isus, Dumnezeu şi Fiul lui Dumnezeu, care se identifică 
încă de la origini cu toate virtuțile: este celebră doctrina Origeneiană a 
epinoiait!, a titlurilor date lui Cristos şi corespondentelor acestora, printre 
altele, cu virtuțile... Este necesar să se creadă şi în umanitatea lui Cristos, 
nu numai în divinitatea Lui. Este necesar să se creadă în sufletul şi în tru- 
pul lui omenesc. Umanitatea lui Cristos este divinizată de participarea la 
divinitatea lui, nu numai în Isus singur, ci şi în credinciosul care trăieşte 
viața pe care Isus a învăţat-o”?. 

Credinţa se aplică profețiilor venirii lui Cristos, viitor pentru iudei, trecut 
pentru creştini, dar nicio profeție dintre acestea nu este citată de Celsus. 


46 Cf. ORIGENE, Contra Celsum, 3, 38, 22. 

41 Cf. ORIGENE, Contra Celsum, 3, 38, 2. 

48 Cf. ORIGENE, Contra Celsum, 8, 24, 6, 2; 27, 15; 57, 17. 

19 Cf. ORIGENE, Contra Celsum, 8, 29, 2. 

50 Cf. ORIGENE, Contra Celsum, 3, 39, 4. 

51 Cf. H. CROUZEL, Le contenu spirituel des dénominations du Christ selon le Livre I 
du Commentaire sur Jean d'Origene, în Origeneiana Secunda, Second colloque internatio- 
nal des études origéniennes, Roma 1980, pp. 131-150. 

52 Cf. ORIGENE, Contra Celsum, 3, 28, 37. 

55 Cf. ORIGENE, Contra Celsum, 4, 2, 1. 

În mod asemănător, trebuie să fim atenţi la faptul că Dumnezeul suprem 
vede toate acțiunile noastre*: ea are ca fundament Cuvântul şi prezența 
lui Dumnezeu în elis. Împreună cu credința, există speranţa într-o altă 
viață mai bună”. 

Celsus îi întreabă pe creştini despre motivațiile credințelor lor. Origene 
nu-i reproşează nimic, dar scrie acest tratat, nu pentru adevărații credin- 
cioşi, care nu puteau fi răniți de atacurile lui Celsus, ci pentru cei slabi în 
credință, aruncați ici şi colo de orice vânt al doctrinelor”. Fundamentul 
(hyp6thesis) credinței este Dumnezeu şi promisiunile lui Cristos făcute 
drepţilor, şi învățătura asupra pedepselor aplicate celor nedrepți”E. 

Celsus îi mai cere şi credința în favoarea zeilor lui, de exemplu, față de 
vindecările operate de Asclepios. El însă nu poate arăta mulțimile imense 
— după spusele lui — care-l recunosc pe Asclepios, în vreme ce noi putem 
arăta mulțimile care cred în Isus şi cer vindecare de la el. 


Diferite genuri şi grade ale credinţei 


Celsus îi acuză pe creştini că profesează o credință simplă şi refuză să 
reflecteze asupra acesteia: „Nu examina, ci crede”. La aceasta, Origene 
răspunde că o credință simplă este valabilă pentru începători şi pentru cei 
care nu posedă mijloacele pentru a aprofunda credinţa lor şi că aceasta îi 
justifică; dar pe cel care este capabil să-şi aprofundeze credința, acela tre- 
buie să facă acest lucru. Cu siguranță, nu este necesar să se aprofundeze 
credința pentru a adera la creştinism, dar, odată aderat, nu trebuie să se 
rămână la stadiul inițial”. Într-adevăr, este bine să se dea propriul consim- 
țământ cu ajutorul rațiunii şi al înțelepciunii, dar este posibil ca Logosul să 
prefere credința simplă, pentru a nu lăsa oamenii dezorientaţi, şi să-i sal- 
veze astfel pe credincioşi de „nebunia predicării”%. Dar Celsus îi ia în râs 
pe cei care profesează o credință simplă...“ Şi, urmând o explicaţie detali- 
ată a Evangheliilor, comparate cu miturile grecilor, 


noi nu spunem aceste lucruri pentru a invita persoanele însuflețite la o credință 
simplă şi neatentă, ci cu intenţia de a stabili că cititorii au nevoie de o judecată 
sănătoasă şi de o examinare aprofundată şi să intre în vreun fel în atenția scri- 
itorilor pentru a înțelege în ce duh a fost descris fiecare eveniment®. 


54 Cf. ORIGENE, Contra Celsum, 4, 53, 23. 

55 Cf. ORIGENE, Contra Celsum, 4, 53, 29. 

56 Cf. ORIGENE, Contra Celsum, 3, 3, 9. 

57 Cf. ORIGENE, Contra Celsum, Proemio, 6, 7; 5, 18, 6. 
58 Cf. ORIGENE, Contra Celsum, 8, 51, 12. 

59 Cf. ORIGENE, Contra Celsum, 1, 9. 

60 Cf. ORIGENE, Contra Celsum, 1, 13, 29. 

61 Cf. ORIGENE, Contra Celsum, 4, 55, 43. 

62 ORIGENE, Contra Celsum, 1, 42, 26. 

Totul constă în a căuta să se intre în atenţia şi în gândirea autorului. 
Trebuie să subliniem că această expresie din urmă arată în ce fel este nece- 
sar să se citească Evanghelia, ca, de altfel, toate celelalte cărți biblice. Dar 
Celsus, spune Origene, nu se comportă în acest fel aproape niciodată, el nu 
a înțeles semnificația Scripturilor$. El ajunge să afirme că persoanele creg- 
tine interzic tuturor înțelepţilor accesul la doctrina credinţei lor şi se limi- 
tează la atragerea ignoranţilor şi a sclavilor“. Acest lucru se aplică bine, 
după Celsus, după cum îl citează Origene, celor două categorii de creştini, 
adică cei care încearcă să pătrundă tot mai mult doctrina şi cei care nu se 
preocupă aproape deloc sau nu posedă mijloacele pentru a face acest lucru®: 
„Există dintre aceia care nu pot primi mai mult decât îndemnurile să creadă 
în ceea ce noi predicăm. Cu alții, atât cât este posibil, noi discutăm punând 
întrebări şi oferind răspunsuri”66. 

Această din urmă metodă de expunere este atestată încă din Antichita- 
tea păgână şi o regăsim frecvent în Biserica de la începuturi. Prima cate- 
gorie, într-un fragment, este definită în mod sever: „mulțimea celor care 
par să creadă”, pentru că credința lor are nevoie să se sprijine pe modele 
sensibile, pe sărbători concrete. Dar este mai de preferat să se aibă, drept 
consecință a credinței asupra căreia nu s-a reflectat, o modalitate de viață 
mai bună, decât să se aştepte îmbunătăţirea acesteia după ce se va fi reflec- 
tat asupra fundamentelor credinței. 

Diferenţa dintre credința „simplă” sau „mai simplă” şi cea gândită revine 
deseori în Împotriva lui Celsus, sub pana lui Celsus sau a lui Origene. 
După ce le-a găsit miturilor greceşti o semnificaţie alegorică de ordin filo- 
sofic, Celsus neagă creştinilor de a putea face la fel, iar Origene îi răspunde 
cu vivacitate: evanghelia însăşi este un exemplu în acest sens®. Uneori, 
Origene se scuză că faptul că în explicaţiile sale depăşeşte credința celor 
simpli, pentru că altfel nu i-ar putea răspunde lui Celsus". Ambii sunt de 
acord asupra prețului unei credințe culte, dar Celsus nu este aprobat 
atunci când neagă vreo valoare credinței simple”!. După părerea lui Origene, 
nu este rațional să se dea crezare, aşa cum face Celsus, istorioarelor păgâne, 
să se respingă, fără nicio cercetare rațională, acțiunile lui Isus? şi să se 


65 Cf. ORIGENE, Contra Celsum, 5, 20, 5. 

64 Cf. ORIGENE, Contra Celsum, 3, 18, 22. 

65 Cf. ORIGENE, Contra Celsum, 2, 63, 24. 

66 Cf. ORIGENE, Contra Celsum, 6, 10, 30. 

67 Cf. ORIGENE, Contra Celsum, 8, 23, 1. 

6 Cf. ORIGENE, Contra Celsum, 1, 2, 26; 10, 2. 
69 Cf. ORIGENE, Contra Celsum, 4, 49ss. 

10 Cf. ORIGENE, Contra Celsum, 5, 15, 34. 

71 Cf. ORIGENE, Contra Celsum, 6, 10, 5. 

12 Cf. ORIGENE, Contra Celsum, 3, 23, 25. 

refuze a se crede că Isus a murit pe cruce pentru toți oamenii”. Origene 
mărturiseşte că el examinează argumentările lor în fundamente”, în vreme 
ce Celsus nu dă crezare Evangheliilor, în afară numai de ceea ce ar putea 
critica, fără să aprofundeze mai înainte. 


Credinţă, cunoaştere şi înțelepciune 


Această distincție ascendentă, care provine din 1Cor 12,8ss, este una 
dintre cele mai importante pe care o adoptă Origene”. Credinţa reprezintă 
prima şi indispensabila treaptă, deoarece cunoaşterea şi înțelepciunea 
pleacă de la credinţă şi fără credinţă nu se poate nici cunoaşte, nici să se fie 
înţelepţi. Origene înțelege cunoaşterea şi înțelepciunea, concepte a căror 
diferenţiere nu este uşor să fie trasată, într-un sens mistic, ca fiind con- 
templarea realităților divine, ferm rămânând că actul de credință este punc- 
tul de început indispensabil: cine nu începe prin a crede nu poate cunoaşte, 
nici să obțină adevărata înțelepciune. Celsus disprețuiește tocmai persoa- 
nele fără o cultură umană, care, dacă se încred în Dumnezeu şi pun în 
practică învățătura lui Isus, pot ajunge la cunoaşterea adevărată“. 


Credinţă şi rațiune 


Nu este de ajuns numai să se creadă, ci mai este nevoie şi să se cerceteze 
cu ajutorul propriei rațiuni ceea ce se crede”. Conceptul de rațiune nu 
trebuie înțeles, aşa cum s-ar spune în zilele noastre, în sens lat, indiferent 
din punct de vedere religios, deoarece rațiunea (Logosul) este numele Fiu- 
lui Unul Născut al lui Dumnezeu. Cu toate acestea, este o facultate a rați- 
onamentului ce permite să se explice, să se confrunte şi să se studieze 
afirmaţiile credinței. De aceea, este necesar să se creadă cu rațiunea şi să se 
trăiască ținând cont de aceste doctrine. Mulțimile care-l urmau pe Isus erau 
impresionate de logica — akolouthia — discursurilor sale. Plecând de la cre- 
dința simplă, trebuie să urcăm, cu ajutorul raţiunii, până la sens, la noûs-ul 
Scripturilor, după cum afirmă 1Pt 3, 15: să fim gata, oricui ne întreabă, să 
dăm cont de speranța noastră, să împărtăşim credința cu cei ce nu o auf. 
Ea nu este în contradicţie cu „noţiunile comune”, aşa-numitele koina: 
Ennoiai, adică noţiunile care stau la baza întregii experiențe umane”. 


73 Cf. ORIGENE, Contra Celsum, 1, 23, 19. 

14 Cf. ORIGENE, Contra Celsum, 2, 62, 4. 

15 Cf. ORIGENE, Contra Celsum, 6, 13, 23. Se poate vedea şi studiul H. CnouzEL, Origene, 
Borla, Roma 1986. 

16 Cf. ORIGENE, Contra Celsum, 7, 48, 2. 

17 Cf. ORIGENE, Contra Celsum, 1, 11. 

18 Cf. ORIGENE, Contra Celsum, 3, 33, 14. 

19 Cf. ORIGENE, Contra Celsum, 3, 40, 1. 

Dumnezeu aprobă atât credința simplului creştin, cât şi pietatea celor mai 
progresați!50 

Astfel este cazul apostolilor care începeau să creadă fără să cunoască, 
apoi au cunoscut mici aspecte secundare şi, în sfârşit, au ajuns să „conţină” 
cunoaşterea Tatălui, în timp ce Fiul le-o revelat!. Mai înainte, în acelaşi 
Comentariu la Matei, Origene îi atribuie lui Isus cuvintele: „Dacă voi nu 
credeți, nu înțelegeți”; din faptul de a crede proporţional cu credința voastră, 
vă va fi dată înțelegerea. lar Origene comentează această frază spunând că 
cel care pătrunde în inteligenţă, cel care rămâne în adevărul credinței şi în 
învăţătura lui Isus, va cunoaşte adevărul şi va fi eliberat cu ajutorul aces- 
tuia. Într-adevăr, a crede în Isus înseamnă mai puțin decât a cunoaşte ceea 
ce s-a crezut. Nu se poate opune acesteia răspunsul dat de Isus increduli- 
tății lui Toma: „Fericiţi cei care nu au văzut şi au crezut”, pentru că Toma 
cerea o cunoaştere tangibilă, în vreme ce Origene punctează spre o cunoaş- 
tere spirituală, mistică. 

Există o diferență între numai a crede şi a cunoaşte; a crede nu presu- 
pune în mod necesar cunoaşterea a ceea ce se crede, în sensul atât de puter- 
nic pe care Origene îl atribuie cunoaşterii: „Dacă voi rămânețţi în cuvântul 
meu, spune Isus, voi veți cunoaşte adevărul”. Fiii lui Eli, în ciuda educaţiei 
lor făcute în templu, nu l-au cunoscut pe Domnul, după cum afirmă Scriptura 
(ef. 1Sam 12,13), din cauza perversităţii lor. Nu este posibil să se cunoască 
Dumnezeu fără a fi dispuşi spre el şi fără purificarea propriului spirit. Cunoaş- 
terea lui Dumnezeu presupune uniunea cu el?. 

Ca exemplu de credință este citat Abraham, care a avut o credință atât 
de mare, încât i-a fost calculată ca dreptate. Dar este posibil să se aibă 
dragostea de înțelepciune fără a o avea după cunoaşteret“. În acelaşi fel, se 
poate avea un suflet care crede, dar care nu gândeştes5, de exemplu, atunci 
când omul se abandonează operaţiei de castrare. Alexandrinul nostru face 
aici o aluzie tacită la istoria lui personală, iar termenul logik6n are aici 
sensul comun, indirect religios, diferit de folosirea lui mai frecventă în 
operele acestuia. 

În mod asemănător, Isus nu se încredea în cei care credeau în numele 
lui: „Nu oricine îmi zice «Doamne! Doamne!» va intra în împărăţia cerurilor, 
ci acela care împlineşte voința Tatălui meu, care este în ceruri” (Mt 7,21-23), 
ci numai în cei care se încredeau în el: pentru că cele două expresii nu au 


80 Cf. ORIGENE, Contra Celsum, T, 46, 6. 

81 Cf. ORIGENE, ComMt, 9, GCS 502, 18. 

82 Cf. ORIGENE, ComJn, 19, 3, 12-20. 

8 Cf. ORIGENE, ComMt, 13, 7, GCS 157, 20. 
84 Cf. ORIGENE, ComMt, 15, 3, GCS 355, 22. 
85 Cf. ORIGENE, ComMt, 15, 3, GCS 354, 15. 

acelaşi sens. A crede în numele lui Isus rămâne mai exterior decât a crede 
în el, pentru că acest fel de a crede presupune cunoaşterea persoanei sales. 
Pe de altă parte, credința creştină înseamnă a accepta întregii credințe: nu 
se poate crede cu adevărat unei afirmații din Evanghelii privitoare la Isus, 
fără a crede în toate celelalte“. 

Origene adaugă o altă trăsătură diferenței dintre a crede şi a înțelege, 
sprijinindu-se pe Psalmul 45(46): „Fiţi disponibili (scholăsate) şi cunoaş- 
teți că eu sunt Dumnezeu”. A fi disponibili față de Dumnezeu presupune a 
fi purificat deja propriul spirit şi a fi curăţat deja propria inimă. „Există o 
mare diferență între cunoaşterea care se adaugă credinţei şi credința de 
una singură”, deoarece cunoaşterea implică uniune. De aceea, trebuie să 
fim „uniţi” cu Dumnezeu, ca şi Adam cu Eva, după cum ne spune Cartea 
Genezei 4,1%. 

Dar este necesar să facem distincţie între a crede în sens slab şi a crede 
în sens puternic, pentru că acest din urmă termen se apropie mai mult de 
cunoaştere: „Cum se poate spune ca cineva să creadă în Scriptură, fără a 
vedea în ea sensul Duhului Sfânt, în care Dumnezeu vrea să se creadă, mai 
degrabă decât în sensul cuvântului scris?” 

Deci există un discurs în favoarea sensului spiritual al Scripturii, care 
este obiectivul principal al operei lui Origene şi care nu va fi înțeles com- 
plet decât în beatitudinea cereascăt?. Aceeaşi distincție se exprimă între 
credința parțială şi credința perfectă. Samaritenii din Sihar, după sosirea 
lui Isus în regiunea lor, nu mai cred pentru că au auzit de la acea femeie, ci 
pentru că l-au văzut ei înşişi pe Isus. În această privinţă, Origene opune la 
fel faptul de a crede din auzite şi cel în care Cristos însuşi face să se nască 
intuiţia în inimă, care găseşte astfel, cu mare claritate, urmele adevărului. 
Este mai bine să se purceadă prin viziune (diă eîdous), iar Alexandrinul 
evocă subiectul acestei distincţii între dià eîdous şi dià piste6s (2Cor 5,7). 
Desigur, credința este deja o carismă, un dar supranatural din partea lui 
Dumnezeu, dar ea este inferioară „cuvântului înțelepciunii” şi „cuvântu- 
lui cunoaşterii”%. 

Într-un fragment din Împotriva lui Celsus”, Origene reproduce o frază 
a lui Celsus care vorbeşte despre credinţa creştinilor. Acesta afirmă că cre- 
dința ia în stăpânire sufletul nostru, creând astfel adeziunea față de Isus 
Cristos. Dar Origene vede în această credință intervenţia lui Dumnezeu. 


86 Cf. ORIGENE, ComJn, 10, 307ss. 

37 Cf. ORIGENE, ComJn, 20, 30, 268ss. 
88 Cf. ORIGENE, ComJn, 29, 14, 111. 
89 Cf. ORIGENE, ComJn, 10, 3, 298ss. 
% Cf. ORIGENE, ComJn, 13, 53, 352ss. 
91 Cf. ORIGENE, CCels., 3, 38, 1. 

Noi avem credință şi în sinceritatea evangheliştilor care nu manifestă ni- 
ciunul dintre comportamentele artificiale ale sofisticii sau ale elocvenței 
grecilor. 

În discuția asupra veridicității istoriilor păgânilor, pe care Celsus le 
opune celor creştine, intervine un concept care are o mare importanță în 
apologetica lui Origene, cel numit ôphéleia, adică utilitatea morală şi spiri- 
tuală a acestor povestiri pentru cei ce le ascultă. Origene nu găseşte nicio 
utilitate de acest fel în istoria lui Aristea, scrisă de Proconnesus, reprodusă 
de Celsus, în vreme ce „noi povestim istoria lui Isus, aducând o justificare 
validă realității ei”. Apostolii ne povestesc această viață „ca fundament al 
istoriei creştinismului, încă de la fondarea ei”, cu prelungirile ei în primele 
veacuri creştine?”. Acesta este unul dintre aspectele fundamentale ale apo- 
logeticii lui Origene, mai ales în Împotriva lui Celsus. Adăugăm un punct 
esențial: credința este opera harului: 


Logosul divin spune că a pronunța un cuvânt, fie el şi adevărat în sine şi demn de 
crezare, nu este suficient pentru a atinge sufletul omenesc, fără puterea dăruită 
de Dumnezeu celui care vorbeşte, şi este un har care se răspândeşte în cuvintele 
sale; un adevărat dar al lui Dumnezeu pentru cei al căror cuvânt este eficace%. 


Unitatea credinţei dintre creştini lasă spațiu dezacordurilor şi discuții- 
lor asupra unor puncte. Origene răspunde unui reproş al lui Celsus asupra 
spiritului sectar al creştinilor şi spune că au existat discuţii asupra anumi- 
tor cărți considerate ca fiind divine, sau asupra obligaţiei de a supune creş- 
tinii veniți dintre neamuri obiceiurilor iudaice şi, după acelaşi Paul, asupra 
altor puncte. Dar este necesar să se creadă în Sf. Scripturi. 

Cine crede lui Cristos crede lui Moise, adică Vechiului Testament: este însuşi 
Cristos cel care afirmă acest lucru: iar cel care crede în Moise va trebui să 
creadă şi în Cristos*. Legătura deja subliniată dintre credință şi cunoaştere, 
ferm rămânând că credința precedă în mod necesar cunoaşterea sau viziu- 
nea, are drept consecință că numai creştinii l-au putut vedea pe Cristos cel 
Înviat; nimeni dintre persecutorii săi nu l-a văzut$. Într-adevăr, Domnul con- 
stată credința şi-şi îndepărtează privirea de la incredulitate*. Origene devine 
ecoul cuvintelor pesimiste ale evangheliei: Când Cristos va reveni, va mai 
găsi credință pe pământ? Printre atâtea biserici, comentează Origene, 
Cristos nu va mai găsi degrabă nici măcar un credincios (cf. Le 18,8): „Dacă noi 
judecăm lucrurile ţinând cont de realitate, şi nu luând în considerare numă- 
rul oamenilor adunaţi acolo, noi vom vedea că acum nu mai suntem credincioşi”. 


92 Cf. ORIGENE, CCels., 3, 28, 1-11. 
33 Cf. ORIGENE, CCels., 6, 2, 25. 

%4 Cf. ORIGENE, Homdr, 9, 2, 15. 

5 Cf. ORIGENE, Homdr, 14, 12, 61. 
% Cf. ORIGENE, Homdr, 6, 1, 3. 

Iar Origene aminteşte, în această privință, veacul în care existau mar- 
tiri’. Cu toată probabilitatea, aceste cuvinte au fost rostite în timpul dom- 
niei lui Filip Arabul (a domnit între anii 244-249). Cu mare verosimilitate, 
acesta a fost primul împărat creştin, atunci când împărăţea pacea religioasă, 
iar mulțimile începeau să intre în Biserică, aducând cu ele şi multă lânce- 
zeală. Dar Origene nu ştia atunci că persecuția era pe cale să revină — deşi 
existau deja unele presentimente - o dată cu asasinarea şi succesorul lui 
Filip, Decius, şi că aceasta va fi prima persecuție cu adevărat universală. 
Isus este condamnat de către necredincioşi, contestat de cei nesiguri%. 


Conţinutul credinţei 


Credinţa începe atunci când cele trei Persoane divine, care sunt obiectul 
ei, fac ca aceasta să se nască în suflet: 


Astfel este credința pe care noi o avem în Dumnezeu, prin Fiul său, care o întă- 
reşte în noi... Da, noi îl adorăm pe Tatăl, admirându-l pe Fiul său care este Logos, 
Inţelepciune, Adevăr, Dreptate şi tot ceea ce noi am învăţat că este Fiul lui Dum- 
nezeu: deci noi îl admirăm pe Cel care s-a născut dintr-un asemenea Tată”. 


Dar Fiul este adorat ca şi Tatăl, după cum s-a spus puțin mai sus: „Noi îl 
adorăm pe unicul Dumnezeu şi pe unicul său Fiu, Logos şi Imagine... ofe- 
rind rugăciunile noastre Dumnezeului universului şi unicului său Fiu”1%. 

Deci Fiul este, în acelaşi timp, mijlocitor şi egal cu Tatăl. Şi prin Isus şi 
credinţa în el, noi credem în Tatăl!9. Celsus predică credința în fondatorii 
şcolilor filosofice: 


De ce nu mai trebuie să se creadă în Dumnezeul suprem şi în cel care ne învață 
că noi trebuie să-l adorăm numai pe el şi să neglijăm restul, care este inexis- 
tent, sau care, dacă există, este demn de stimă, dar nu de adoraţie, nici de 
respect? 12 


Trebuie să se creadă profeților care anunță sosirea lui Cristos!%. Pentru că 
s-a constatat asupra acestui punct împlinirea profeţiilor lor, noi trebuie să cre- 
dem şi în tot ceea ce aceştia au mai spus. Frumuseţile lumii ne înalță min- 
tile spre Creatorul lor!%. Este necesar să credem în nemurirea sufletului!%. 


97 Cf. ORIGENE, Homdr, 4, 1, 7. 

9% Cf. ORIGENE, Homdr, 14, 8. 

%9 Cf. ORIGENE, CCels., 8, 13, 27. 

100 Cf. ORIGENE, CCels., 8, 13, 18. 

101 Cf. ORIGENE, CCels., 1, 52, 29, şi în alte locuri. 
102 Cf. ORIGENE, CCels., 2, 10, 24ss. 

103 Cf. ORIGENE, CCels., 2, 8, 19. 

104 Cf. ORIGENE, CCels., 4, 26, 16. 

105 Cf. ORIGENE, CCels., 2, 60, 9. 

Învierea lui Isus este obiect al credinţei!%. Această credință se extinde la 
cărțile sacre al Vechiului şi Noului Testament, deci şi la profeți. 

Multe alte texte din Împotriva lui Celsus se exprimă asupra temei cre- 
dinţei, făcând aluzii la lipsa credinţei lui Celsus şi a păgânilor, ca şi a evre- 
ilor împotriva lui Isus, deşi acest lucru fusese prezis de către profeți!”?. 
Oricum, tot ceea ce s-a spus, deşi adevărat în sine şi demn de crezare, nu 
este suficient pentru a atinge sufletul uman!*: în plus, mai este necesar 
darul harului. 


106 Cf. ORIGENE, CCels., 2, 38, 12. 

107 Cf. ORIGENE, CCels., 3, 45, 4. 

108 Cf. ORIGENE, CCels., 6, 2, 16. 

109 H, CROUZEIL, „La fede secondo Origene”, în Dizionario biblico-patristico. La fede nei 
Padri della Chiesa, Borla, Roma 1999, 163-174. 


